Στις 28 Απρίλημαζί με τα εργατικά σωματεία, τις Ομοσπονδίες, τα Εργατικά Κέντρα μαχητικά διεκδικούμε μέτρα προστασίας της υγείας μας, της υγείας των οικογενειών μας καιυπερασπιζόμαστε τα εργασιακά μας δικαιώματα απέναντι στην εργοδοτική τρομοκρατία.

Το προηγούμενο διάστημα ξεγυμνώθηκαν οι μεγάλες ελλείψεις του δημόσιου συστήματος υγείας. Πρόκειται για το αποτέλεσμα της πολιτικής που θυσιάζει το δικαίωμα των οικογενειών μας στη δημόσια δωρεάν υγεία στον θεό της εμπορευματοποίησης και της ιδιωτικοποίησης για να αυξάνονται τα κέρδη των επιχειρηματικών ομίλων. Αυτή η πολιτική διαχρονικά στερεί από εμάς και τις οικογένειές μας την Πρωτοβάθμια Φροντίδα Υγείας. Στερεί την πρόληψη, στερεί τα εργαστήρια, τις κλινικές, τα χειρουργεία, καθώς η λειτουργία όλων έχει ανασταλεί λόγω της επιδημίας του κορωνοϊού. Υποχρεώνει τις εγκύους να πληρώνουν αδρά στον ιδιωτικό τομέα για τις αναγκαίες εξετάσεις προγεννητικού ελέγχου, αφού τα εξωτερικά ιατρεία των δημόσιων μαιευτικών κλινικών έχουν κλείσει. Προβάλλουν την ατομική μας ευθύνη για να κρύψουν ότι αφήνουν τις οικογένειές μας έρμαια των επιχειρηματικών ομίλων!

Δεν ανεχόμαστε να πληρώσουμε εμείς και οι οικογένειές μας την κρίση!

Η κυβέρνηση ρίχνει στις πλάτες των εργαζομένων τις συνέπειες της επιδημίας και την ίδια ώρα παίρνει μέτρα για να ενισχύσει και να διευκολύνει τη μεγαλοεργοδοσία.

Έτσι, τους άναψε και το πράσινο φως:

• Για να πετάξουν χιλιάδες εργαζόμενους και εργαζόμενες στην ανεργία

• Για να επεκτείνουν τις ευέλικτες εργασιακές σχέσεις

• Για να δουλεύουμε πιο εντατικά, χωρίς δικαιώματα

• Για να μας επιβάλουν την τηλεργασία που σημαίνει 24ωρη σκλαβιά

Η κυβέρνηση δίνει νέα όπλα στην εργοδοσία για να αυξάνει την εκμετάλλευσή μας!

Δε θα τους αφήσουμε!

Δε θα μας κλείσουν το στόμαπαίρνοντας μέτρα καταστολής και ποινικοποιώντας τους αγώνες των εργαζομένων!

Διεκδικούμε τώρατην κατάργηση των μέτρων που πάρθηκαν με τις Πράξεις Νομοθετικού Περιεχομένου για τη διαχείριση της κρίσης!

Δε συμβιβαζόμαστε με την «ευέλικτη» εργασίαπου βάζει σε καραντίνα τα δικαιώματα των εργαζομένων!

Δε συμβιβαζόμαστε να είναι οι ανάγκες μας στο περιθώριο, ενώ υπάρχει η δυνατότητα να έχουμε όλες και όλοι σταθερή δουλειά με ικανοποιητικό εισόδημα, να έχουμε ελεύθερο χρόνο, να απολαμβάνουμε δημόσιες δωρεάν υψηλού επιπέδου υπηρεσίες Υγείας, Παιδείας, Πρόνοιας!

Το μέλλον των παιδιών μας δε χωράει σε μια κοινωνία που έχει για θεό το κέρδος των επιχειρηματικών ομίλων!

Η επόμενη μέρα να μη μας βρει παροπλισμένες και απογοητευμένες!

Η επόμενη μέρα να μας βρει δυνατές και μαχητικές!